Document ID: 32003R1336

Komisijas Regula (EK) Nr. 1336/2003
(2003. gada 25. jūlijs),
ar ko groza Regulu (EK) Nr. 2076/2002 attiecībā uz II pielikumā uzskaitīto vielu pastāvīgu lietošanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/70/EK [2], un jo īpaši tās 8. panta 2. punkta ceturto daļu,
tā kā:
(1) Komisijas Regulā (EK) Nr. 2076/2002 [3] iekļauti noteikumi par konkrētu aktīvo vielu neiekļaušanu Direktīvas 91/414/EEK I pielikumā un par to, ka dalībvalstis atsauc visas atļaujas, kas izsniegtas augu aizsardzības līdzekļiem, kuri satur šīs aktīvās vielas. Attiecībā uz izmantojumu, par ko iesniegti papildu tehniski pierādījumi, kuri apliecina aktīvās vielas turpmāka izmantojuma būtisku nepieciešamību un efektīvas alternatīvas trūkumu, tika nodrošināti pagaidu pasākumi, lai varētu izstrādāt alternatīvas.
(2) Dalībvalstis iesniegušas jaunus pierādījumus, kas apliecina turpmāka izmantojuma būtisku nepieciešamību. Šo informāciju Komisija novērtējusi kopā ar dalībvalstu ekspertiem. Izņēmumi jāparedz vienīgi tajos gadījumos, kas izrādās pamatoti un nerada bažas, un vienīgi attiecībā uz tādu kaitīgu organismu kontrolēšanu, kam nav pieejamas efektīvas alternatīvas.
(3) Uz konkrētām aktīvajām vielām attiecas trešais un ceturtais darba programmas posms, jo tās ir ķīmiski saistītas vai tām ir īpašs izmantojums. Lai nepieļautu nekonsekvenci, Regulas (EK) Nr. 2076/2002 II pielikumā jāveic vajadzīgie pielāgojumi.
(4) Tādēļ attiecīgi jāgroza Regula (EK) Nr. 2076/2002.
(5) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2076/2002 II pielikumu aizstāj ar šīs regulas pielikuma tekstu.
2. pants
Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 25. jūlijā

Labels: 0
3
20
6